Armory Show

Armory Show er en ikke uvanlig foreteelse i USA, der både de forskjellige militære våpengrenene og Nasjonalgarden disponerer arsenaler, lagerplass og større møtelokaler. 
Når det snakkes om The Armory Show, refereres til The International Exhibition of Modern Art som ble avholdt i New Yorks 69th Regiment Armory, på Lexington Avenue. Utstillingen åpnet 17. februar 1913 og sto til 15. mars. Denne utstillingen, som inneholdt ca. 1 200 arbeider av over 300 avantgardekunstnere, var det offisielle Amerikas første møte med nyere kunst, representert ved både europeiske og amerikanske kunstnere. Retninger som impresjonisme, fauvisme og kubisme var representert, sammen med forløpere for dadaisme og andre retninger i sin spede start. Blant de utstilte kunstnerne var: Claude Monet, Rodin, van Gogh,  Cézanne, Matisse, Picasso, Stuart Davis, George Benjamin Luks, Julian Alden Weir og Vasilij Kandinskij.
Avisene var fulle av anmeldelser og kommentarer, der uttrykk som kvasi, galskap, umoral og anarki var fremtredende, sammen med beskyldninger om at man holdt publikum for narr. Til og med presidenten, Theodore Roosevelt, konstaterte at «dette er ikke kunst».Ett av verkene som fikk hardest verbal medfart var Marcel Duchamps kubist-futuristiske: Kvinne som går ned en trapp nr. 2. som fikk en The New York Times-kritiker til å skrive om «eksplosjon i en skifertaksteinsfabrikk», godt fulgt opp av karikaturtegnerne.Metropolitan Museum of Art kjøpte inn Paul Cézannes Hill of the Poor og signaliserte at noe av denne kunsten ble anerkjent. Blant de yngre kunstnerne var Cézanne allerede en etablert mester. Det betydde mer for dem at Marcel Duchamps bror, med kunstnernavnet Jacques Villon, fikk solgt alle sine kubistiske grafiske arbeider, og siden hadde et svært godt marked i USA.Utstillingen gikk videre til Chicago og Boston.


== Ekko ==
I 1994 startet The «New» New York Armory Show som per 2001 var blitt til «et svært underholdende samtidskunstarrangement, med sterke kommersielle overtoner» (New York Times-anmeldelse)


== Litterarur ==
Catalogue of International Exhibition of Modern Art, at the Armory of the Sixty-Ninth Infantry, Feb. 15 to Mar. 15, 1913. Association of American Painters and Sculptors, 1913.
The Story of the Armory Show. Walt Kuhn. New York, 1938.
The Story of the Armory Show. Milton W. Brown. Joseph H. Hirshhorn Foundation, distributed by New York Graphic Society, 1963. [republished by Abbeville Press, 1988.]
1913 Armory Show 50th Anniversary Exhibition. Text by Milton W. Brown. Utica: Munson-Williams-Proctor Institute, 1963.
Malloy, Nancy and Stover, Catherine. "Walter Pach: Biographical Note", 1997, Smithsonian Archives of American Art.


== Eksterne lenker ==
(en) Armory Show – kategori av bilder, video eller lyd på Commons 1913 Armory Show

Hill of the Poor (View of the Domaine Saint-Joseph)
Online re-creation of the Armory Show
Thesis – 69th Regiment Armory Show
1913 news and reviews of the Armory Show from the "Walt Kuhn, Kuhn Family Papers, And Armory Show Records" at the Smithsonian Institution Archives of American Art.Armory shows after 1913

The "New" Armory Show
The Armory Show 2006 New York (part 1), (part 2)
Artkrush.com feature on the 2006 Armory Show (March, 2006)